CELEX: 32016R2150
Language: et
Date: 2016-12-07 00:00:00
Title: Komisjoni rakendusmäärus (EL) 2016/2150, 7. detsember 2016, milles käsitletakse loa andmist Lactobacillus plantarum DSM 29025 ja Lactobacillus plantarum NCIMB 42150 valmististe kasutamiseks kõikide loomaliikide söödalisandina (EMPs kohaldatav tekst )

8.12.2016   
               
               
                  ET
               
               
                  Euroopa Liidu Teataja
               
               
                  L 333/44
               
            KOMISJONI RAKENDUSMÄÄRUS (EL) 2016/2150,
      7. detsember 2016,
      milles käsitletakse loa andmist Lactobacillus plantarum DSM 29025 ja Lactobacillus plantarum NCIMB 42150 valmististe kasutamiseks kõikide loomaliikide söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
               
            
                  (2)
               
               
                  Vastavalt määruse (EÜ) nr 1831/2003 artiklile 7 on esitatud loataotlused Lactobacillus plantarum DSM 29025 ja Lactobacillus plantarum NCIMB 42150 valmististe kasutamiseks. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
               
            
                  (3)
               
               
                  Taotlustes käsitletakse Lactobacillus plantarum DSM 29025 ja Lactobacillus plantarum NCIMB 42150 valmististe kasutamise lubamist kõikide loomaliikide söödalisandina ja nende liigitamist söödalisandite kategooriasse „tehnoloogilised lisandid“.
               
            
                  (4)
               
               
                  Euroopa Toiduohutusamet (edaspidi „amet“) jõudis oma 21. aprilli 2016. aasta arvamuses (2) järeldusele, et kavandatud kasutustingimuste juures ei avalda Lactobacillus plantarum DSM 29025 valmistis kahjulikku mõju loomade ja inimeste tervisele ega keskkonnale. Kõnealust söödalisandit tuleks siiski käsitada võimaliku hingamisteid sensibiliseeriva ainena. Samuti jõudis amet järeldusele, et kõnealune valmistis võib hõlbustada silo tootmist materjalist, mida on lihtne, mõõdukalt raske või raske sileerida. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
               
            
                  (5)
               
               
                  Amet jõudis oma 24. mai 2016. aasta arvamuses (3) järeldusele, et kavandatud kasutustingimuste juures ei avalda Lactobacillus plantarum NCIMB 42150 valmistis kahjulikku mõju loomade ja inimeste tervisele ega keskkonnale. Kõnealust söödalisandit tuleks siiski käsitada võimaliku hingamisteid sensibiliseeriva ainena. Samuti jõudis amet järeldusele, et kõnealune valmistis võib vähendada valkude lagunemist silos, mille lähtematerjali on lihtne, mõõdukalt raske või raske sileerida. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
               
            
                  (6)
               
               
                  
                     Lactobacillus plantarum DSM 29025 ja Lactobacillus plantarum NCIMB 42150 valmististe hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuste valmististe kasutamiseks vastavalt käesoleva määruse lisas esitatud tingimustele.
               
            
                  (7)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas nimetatud valmistisi, mis kuuluvad söödalisandite kategooriasse „tehnoloogilised lisandid“ ja funktsionaalrühma „silokonservandid“, lubatakse kasutada söödalisandina loomasöödas vastavalt lisas sätestatud tingimustele.
      Artikkel 2
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 7. detsember 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  EFSA Journal 2016; 14(6): 4479.
      
         (3)  EFSA Journal 2016; 14(6): 4506.
      
         LISA
         
                     Söödalisandi identifitseerimisnumber
                  
                  
                     Söödalisand
                  
                  
                     Keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     Kolooniat moodustavate ühikute (CFU) arv värske materjali kilogrammi kohta
                  
               
                     
                        Tehnoloogilised lisandid: silokonservandid
                     
                  
               
                     1k20750
                  
                  
                     Lactobacillus plantarum
                     DSM 29025
                  
                  
                     
                        Söödalisandi koostis
                     
                     Lactobacillus plantarum
                     DSM 29025 valmistis, mis sisaldab vähemalt 8 × 1010 CFUd söödalisandi grammi kohta
                     
                        Toimeaine kirjeldus
                     
                     Lactobacillus plantarum
                     DSM 29025 elujõulised rakud
                     
                        Analüüsimeetod
                         (1)
                     
                     Loendamine söödalisandis: pindkülvimeetod MRS-agariga (EN 15787)
                     Määramine söödalisandis: impulssvälja-geelelektroforees
                  
                  
                     Kõik loomaliigid
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Söödalisandi ja eelsegu kasutamisjuhistes märgitakse säilitustingimused.
                              
                           
                                 2.
                              
                              
                                 Söödalisandi miinimumsisaldus, kui seda ei kasutata silokonservandina koos teiste mikroorganismidega: 5 × 107 CFUd värske materjali kilogrammi kohta.
                              
                           
                                 3.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                              
                           
                  
                     28. detsember 2026
                  
               
                     1k20751
                  
                  
                     Lactobacillus plantarum
                     NCIMB 42150
                  
                  
                     
                        Söödalisandi koostis
                     
                     Lactobacillus plantarum
                     NCIMB 42150 valmistis, mis sisaldab vähemalt 1 × 1011 CFUd söödalisandi grammi kohta
                     
                        Toimeaine kirjeldus
                     
                     Lactobacillus plantarum
                     NCIMB 42150 elujõulised rakud
                     
                        Analüüsimeetod
                         (1)
                     
                     Loendamine söödalisandis: pindkülvimeetod MRS-agariga (EN 15787)
                     Määramine söödalisandis: impulssvälja-geelelektroforees
                  
                  
                     Kõik loomaliigid
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Söödalisandi ja eelsegu kasutamisjuhistes märgitakse säilitustingimused.
                              
                           
                                 2.
                              
                              
                                 Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd värske materjali kilogrammi kohta
                              
                           
                                 3.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                              
                           
                  
                     28. detsember 2026
                  
               
            (1)  Analüüsimeetodite üksikasjad on kättesaadavad referentlabori veebisaidil aadressil http://irmm.jrc.ec.europa.eu/EURLs/EURL_feed_additives/Pages/index.aspx.